CELEX: 32020D1728
Language: ro
Date: 2020-11-17 00:00:00
Title: Decizia de punere în aplicare (UE) 2020/1728 a Comisiei din 17 noiembrie 2020 privind autorizarea unor metode de clasificare a carcaselor de porc în Croația [notificată cu numărul C(2020) 7880] (Numai textul în limba croată este autentic)

19.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 387/3
               
            
         DECIZIA DE PUNERE ÎN APLICARE (UE) 2020/1728 A COMISIEI
         din 17 noiembrie 2020
         privind autorizarea unor metode de clasificare a carcaselor de porc în Croația
         
            
               [notificată cu numărul C(2020) 7880]
            
         
         (Numai textul în limba croată este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 20 litera (p),
         întrucât:
         
                     (1)
                  
                  
                     Secțiunea B.IV punctul 1 din anexa IV la Regulamentul (UE) nr. 1308/2013 prevede că, pentru clasificarea carcaselor de porc, conținutul de carne macră trebuie să fie evaluat prin metode de clasificare autorizate de Comisie, putând fi autorizate doar metodele de evaluare confirmate statistic care se bazează pe măsurători fizice ale uneia sau mai multor părți anatomice ale carcasei de porc. Autorizarea metodelor de clasificare trebuie să fie condiționată de respectarea unei toleranțe maxime de eroare statistică în evaluare. Această toleranță este definită în partea A din anexa V la Regulamentul delegat (UE) 2017/1182 al Comisiei (2).
                  
               
                     (2)
                  
                  
                     Croația a solicitat Comisiei să autorizeze cinci metode [„Hennessy Grading Probe 2 (HGP2)”, „Hennessy Grading Probe 7 (HGP7)”, „OptiGrade-MCP”, „OptiScan-TP” și metoda manuală ZP (Manual method-ZP)]. În acest scop, în protocolul prevăzut la articolul 11 alineatul (3) din Regulamentul delegat (UE) 2017/1182, Croația a prezentat o descriere detaliată a testului de disecție, indicând principiile pe care se bazează metodele, rezultatele testului său de disecție și ecuațiile utilizate pentru evaluarea procentului de carne macră.
                  
               
                     (3)
                  
                  
                     Din examinarea acestei solicitări reiese că sunt îndeplinite condițiile de autorizare a metodelor de clasificare. Prin urmare, metodele de clasificare și formulele în cauză trebuie să fie autorizate în Croația.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTA DECIZIE:
         
            Articolul 1
            
               (1)   În conformitate cu secțiunea B.IV punctul 1 din anexa IV la Regulamentul (UE) nr. 1308/2013, în Croația este autorizată utilizarea următoarelor metode de clasificare a carcaselor de porc:
               
                           (a)
                        
                        
                           aparatul „Hennessy Grading Probe 2 (HGP2)” și metodele de evaluare aferente, ale căror detalii sunt prezentate în partea I a anexei;
                        
                     
                           (b)
                        
                        
                           aparatul „Hennessy Grading Probe 7 (HGP7)” și metodele de evaluare aferente, ale căror detalii sunt prezentate în partea II a anexei;
                        
                     
                           (c)
                        
                        
                           aparatul „OptiGrade-MCP” și metodele de evaluare aferente, ale căror detalii sunt prezentate în partea III a anexei;
                        
                     
                           (d)
                        
                        
                           aparatul „OptiScan-TP” și metodele de evaluare aferente, ale căror detalii sunt prezentate în partea IV a anexei;
                        
                     
                           (e)
                        
                        
                           „metoda manuală ZP” de măsurare cu ajutorul unei rigle și metodele de evaluare aferente, ale căror detalii sunt prezentate în partea V a anexei.
                        
                     
            
               (2)   Metoda manuală ZP de măsurare cu ajutorul unei rigle și metodele de evaluare aferente, care sunt menționate la alineatul (1) litera (e), sunt autorizate numai pentru abatoarele în care numărul de porci sacrificați săptămânal, calculat ca medie anuală, este de cel mult 500.
            
         
         
            Articolul 2
            Modificările aparatelor sau ale metodelor de clasificare autorizate nu sunt permise, cu excepția cazului în care ele sunt autorizate în mod explicit printr-o decizie de punere în aplicare a Comisiei.
         
         
            Articolul 3
            Prezenta decizie se adresează Republicii Croația.
         
         
            Adoptată la Bruxelles, 17 noiembrie 2020.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 347, 20.12.2013, p. 671.
         
            (2)  Regulamentul delegat (UE) 2017/1182 al Comisiei din 20 aprilie 2017 de completare a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește grilele utilizate în Uniune pentru clasificarea carcaselor de bovine, porcine și ovine și în ceea ce privește raportarea prețurilor de piață ale anumitor categorii de carcase și animale vii (JO L 171, 4.7.2017, p. 74).
      
      
         
            ANEXĂ
            METODE DE CLASIFICARE A CARCASELOR DE PORC ÎN CROAȚIA
            PARTEA I
            
               
                  Hennessy Grading Probe 2 (HGP 2)
               
            
            
                     
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „Hennessy Grading Probe 2 (HGP 2)”.
                     
                  
                     
                        2.
                     
                     
                        Aparatul este echipat cu o sondă cu diametrul de 5,95 milimetri (și de 6,3 milimetri la nivelul lamei situate la vârf) care conține o fotodiodă (LED Siemens de tip LYU 260-EO și un fotodetector de tip 58 MR), având o marjă de operare cuprinsă între 0 și 120 de milimetri.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                     
                                 
                                 
                                    LMPHGP 2 = 68,54165 – (0,7727577 × F) + (0,008924575 × M)
                                 
                              unde:
                        
                                    LMPHGP 2
                                    
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    F
                                 
                                 
                                    =
                                 
                                 
                                    grosimea stratului de grăsime dorsală (inclusiv șoriciul) în milimetri, măsurată la distanță de 7 centimetri de linia mediană situată pe partea exterioară a carcasei și la 4 centimetri de linia mediană situată pe partea interioară a carcasei, între a doua și a treia coastă, numărând de la ultima coastă;
                                 
                              
                                    M
                                 
                                 
                                    =
                                 
                                 
                                    grosimea mușchiului în milimetri, măsurată în același timp și în același loc ca F.
                                 
                              
                  
                     
                        4.
                     
                     
                        Această formulă este valabilă pentru carcasele cu o masă cuprinsă între 60 și 120 de kilograme (masa la cald).
                     
                  PARTEA II
            
               
                  Hennessy Grading Probe 7 (HGP 7)
               
            
            
                     
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „Hennessy Grading Probe 7 (HGP 7)”.
                     
                  
                     
                        2.
                     
                     
                        Aparatul este echipat cu o sondă cu diametrul de 5,95 milimetri (și de 6,3 milimetri la nivelul lamei situate la vârf) care conține o fotodiodă (LED Siemens de tip LYU 260-EO și un fotodetector de tip 58 MR), având o marjă de operare cuprinsă între 0 și 120 de milimetri.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                     
                                 
                                 
                                    LMPHGP 7 = 66,92177 – (0,7505144 × F) + (0,03170816 × M)
                                 
                              unde:
                        
                                    LMPHGP 7
                                    
                                 
                                 
                                    =
                                 
                                 
                                    procentul estimat de carne macră în carcasă;
                                 
                              
                                    F
                                 
                                 
                                    =
                                 
                                 
                                    grosimea stratului de grăsime dorsală (inclusiv șoriciul) în milimetri, măsurată la distanță de 7 centimetri de linia mediană situată pe partea exterioară a carcasei și la 4 centimetri de linia mediană situată pe partea interioară a carcasei, între a doua și a treia coastă, numărând de la ultima coastă;
                                 
                              
                                    M
                                 
                                 
                                    =
                                 
                                 
                                    grosimea mușchiului în milimetri, măsurată în același timp și în același loc ca F.
                                 
                              
                  
                     
                        4.
                     
                     
                        Această formulă este valabilă pentru carcasele cu o masă cuprinsă între 60 și 120 de kilograme (masa la cald).
                     
                  PARTEA III
            
               
                  OptiGrade-MCP
               
            
            
                     
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „OptiGrade-MCP”.
                     
                  
                     
                        2.
                     
                     
                        Aparatul este dotat cu o sondă optică cu diametrul de 6 milimetri, o fotodiodă sensibilă la infraroșii (Siemens) și un fototranzistor (Siemens). Marja de operare este cuprinsă între 0 și 110 milimetri.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                     
                                 
                                 
                                    LMPMCP = 66,863 – (0,6809437 × F) + (0,02633554 × M)
                                 
                              unde:
                        
                                    LMPMCP
                                    
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    F
                                 
                                 
                                    =
                                 
                                 
                                    grosimea stratului de grăsime dorsală (inclusiv șoriciul) în milimetri, măsurată la distanță de 7 centimetri de linia mediană situată pe partea exterioară a carcasei și la 4 centimetri de linia mediană situată pe partea interioară a carcasei, între a doua și a treia coastă, numărând de la ultima coastă;
                                 
                              
                                    M
                                 
                                 
                                    =
                                 
                                 
                                    grosimea mușchiului în milimetri, măsurată în același timp și în același loc ca F.
                                 
                              
                  
                     
                        4.
                     
                     
                        Această formulă este valabilă pentru carcasele cu o masă cuprinsă între 60 și 120 de kilograme (masa la cald).
                     
                  PARTEA IV
            
               
                  OptiScan-TP
               
            
            
                     
                        1.
                     
                     
                        Normele prevăzute în această parte a anexei se aplică la clasificarea carcaselor de porc cu ajutorul aparatului cunoscut sub denumirea de „OptiScan TP”.
                     
                  
                     
                        2.
                     
                     
                        Aparatul Optiscan-TP este dotat cu un sistem digital de generare a imaginilor care face o fotografie iluminată a celor două puncte de măsurare de pe carcase. Imaginile reprezintă baza pentru calcularea grosimii grăsimii și a mușchiului. Rezultatele măsurătorilor sunt convertite în conținut estimat de carne macră chiar cu ajutorul aparatului Optiscan-TP. Fotografiile sunt salvate și pot fi supuse ulterior unui control. Interfața Bluetooth® integrată permite un transfer ușor al datelor.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                     
                                 
                                 
                                    LMPTP = 66,52167 – (0,5215984 × F) + (0,01604653 x M)
                                 
                              unde:
                        
                                    LMPTP
                                    
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    F
                                 
                                 
                                    =
                                 
                                 
                                    grosimea minimă a grăsimii vizibile (inclusiv șoriciul), exprimată în milimetri, pe linia mediană a carcasei despicate, care acoperă mușchiul gluteus medius;
                                 
                              
                                    M
                                 
                                 
                                    =
                                 
                                 
                                    grosimea minimă a mușchiului între partea anterioară a mușchiului gluteus medius și partea dorsală a canalului rahidian.
                                 
                              
                  
                     
                        4.
                     
                     
                        Această formulă este valabilă pentru carcasele cu o masă cuprinsă între 60 și 120 de kilograme (masa la cald).
                     
                  PARTEA V
            
               
                  Metoda manuală ZP
               
            
            
                     
                        1.
                     
                     
                        Normele prevăzute în această parte a anexei se aplică la clasificarea carcaselor de porc prin metoda manuală ZP de măsurare cu ajutorul unei rigle.
                     
                  
                     
                        2.
                     
                     
                        Această metodă poate fi aplicată utilizând o riglă, clasificarea fiind făcută pe baza ecuației de predicție. Metoda se bazează pe măsurarea manuală, pe linia mediană a carcasei despicate, a grosimii stratului de grăsime și a grosimii mușchiului.
                     
                  
                     
                        3.
                     
                     
                        Conținutul de carne macră al unei carcase se calculează după următoarea formulă:
                        
                                     
                                 
                                 
                                    LMPZP = 66,18242 – (0, 5312573 x F) + (0,02048905 × M)
                                 
                              unde:
                        
                                    LMPZP
                                    
                                 
                                 
                                    =
                                 
                                 
                                    procentul estimat de carne macră din carcasă;
                                 
                              
                                    F
                                 
                                 
                                    =
                                 
                                 
                                    grosimea minimă a grăsimii vizibile (inclusiv șoriciul), exprimată în milimetri, pe linia mediană a carcasei despicate, care acoperă mușchiul gluteus medius;
                                 
                              
                                    M
                                 
                                 
                                    =
                                 
                                 
                                    grosimea minimă a mușchiului între partea anterioară a mușchiului gluteus medius și partea dorsală a canalului rahidian.
                                 
                              
                  
                     
                        4.
                     
                     
                        Această formulă este valabilă pentru carcasele cu o masă cuprinsă între 60 și 120 de kilograme (masa la cald).